 OBCHODNÉ PODMIENKY 
SPROSTREDKOVANIA PREDAJA, PRENÁJMU A KÚPY NEHNUTEĽNOSTÍ 

1. VÝKLAD POJMOV
1.1. Pojmy uvedené v týchto VOP nižšie s veľkým začiatočným písmenom majú v týchto VOP alebo v iných dokumentoch, ktorých sa tieto VOP týkajú alebo na ktoré odkazujú, význam uvedený v tomto článku, pokiaľ nie je v týchto VOP alebo v iných dokumentoch uvedené inak.
1.1.1. Dohoda – Dohoda o sprostredkovaní (sprostredkovateľská zmluva), na základe ktorej sa Sprostredkovateľ zaväzuje obstarať Záujemcovi za províziu uzavretie Zmluvy s treťou osobou a Záujemca sa zaväzuje Sprostredkovateľovi zaplatiť províziu, ak bolo uzavretie Zmluvy dosiahnuté pričinením Sprostredkovateľa.
1.1.2. Dotknutá osoba – osoba, ktorej osobné údaje spracúva Sprostredkovateľ.
1.1.3. GDPR - Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov). 
1.1.4. Maklér – osoba, ktorá koná za Sprostredkovateľa.
1.1.5. Nájomná zmluva – zmluva, na základe ktorej Záujemca, ako prenajímateľ, prenecháva Nehnuteľnosť alebo jej časť do užívania tretej osobe (nájomcovi) za dohodnutú odplatu (nájomné). Za Nájomnú zmluvu sa považuje aj zmluva o krátkodobom nájme bytu, podnájomná zmluva alebo akákoľvek iná zmluva, ktorou Záujemca prenecháva Nehnuteľnosť tretej osobe do dočasného užívania.
1.1.6. Nehnuteľnosť – nehnuteľnosť určená (alebo druhovo charakterizovaná) v Dohode, vo vzťahu ku ktorej má na základe Zmluvy dôjsť k prevodu vlastníckeho práva alebo vzniku nájmu.
1.1.7. Nevýhradné sprostredkovanie – forma sprostredkovania, pri ktorej je Záujemca oprávnený uzatvoriť sprostredkovateľskú zmluvu aj s inými osobami ako Sprostredkovateľom alebo si zabezpečiť uzatvorenie samotnej Zmluvy aj svojpomocne. Na nevýhradné sprostredkovanie sa bod 7.3 VOP nevzťahuje.
1.1.8. Občiansky zákonník – zákon č. 40/1964 Zb. Občiansky zákonník.
1.1.9. Obchodný zákonník – zákon č. 513/1991 Zb. Obchodný zákonník.
1.1.10. Realitné služby – sprostredkovanie uzavretia Zmluvy.
1.1.11. Rezervačná zmluva – zmluva medzi Sprostredkovateľom, Záujemcom a treťou osobou na základe ktorej dochádza k rezervovaniu Nehnuteľnosti na účely jej kúpy alebo nájmu a zloženiu rezervačného poplatku.
1.1.12. [bookmark: _Hlk200368594]Sprostredkovateľ – spoločnosť a) VAHOreal s.r.o., sídlo: Kollárová 27, 917 01 Trnava, IČO: 54 310 156, registrácia: Obchodný register Okresného súdu Trnava, oddiel Sro, vložka číslo 506587/T, alebo b) VAHOreal realitná kancelária 1, s. r. o., sídlo: Kollárova 27, 917 01 Trnava, IČO: 56 562 101, registrácia: Obchodný register Okresného súdu Trnava, oddiel Sro, vložka číslo 57774/T, alebo c) dcérska, sesterská spoločnosť vyššie uvedených spoločností, alebo c) iná spoločnosť, ktorej spoločníkom (hoci aj menšinovým) je pán Tomáš Vahálik, dátum narodenia: 27.07.1986, trvale bytom: Ulica Hlavná 33/6, 917 01 Trnava, Slovenská republika email: vahoreal@vahoreal.sk, tel. číslo: +421918511111, ktorá je zmluvnou stranou Dohody a ktorá je rovnomenne označená aj v Dohode.
1.1.13. Strana - (v množnom čísle Strany) – zmluvná strana Dohody, t.j. Sprostredkovateľ a/alebo Záujemca.
1.1.14. Vážny dôvod – taký dôvod na strane zmluvnej Strany, ktorý má z objektívnych príčin za následok priame znemožnenie plnenia povinnosti určenej v Dohode alebo VOP. Medzi Vážne dôvody patrí vojna, vojnový stav, výnimočný stav, núdzový stav, hospitalizácia Strany na dobu dlhšiu ako desať dní, ťažká ujma na zdraví Strany, úmrtie príbuzného Strany v priamom rade, súrodenca, manžela/manželky, druha/družky. Medzi Vážne dôvody nepatria také dôvody, o ktorých Strana pred uzavretím Dohody vedela alebo mohla Vážny dôvod alebo jeho následky predpokladať.
1.1.15. VOP – tieto obchodné podmienky sprostredkovania predaja, prenájmu a kúpy nehnuteľností.
1.1.16. Výhradné sprostredkovanie – forma sprostredkovania na dobu určitú, počas ktorej je na základe vôle Záujemcu jedinou osobou oprávnenou sprostredkovať predaj Nehnuteľnosti Sprostredkovateľ. Ak sa Strany nedohodnú inak, pri výhradnom sprostredkovaní nie je Záujemca oprávnený zabezpečiť si uzatvorenie Zmluvy prostredníctvom tretej osoby (napr. iného sprostredkovateľa) alebo svojpomocne. Bod 7.3 VOP je účinný a pre obe Strany Dohody záväzný len počas obdobia trvania výhradného sprostredkovania.
1.1.17. Zákon o ochrane spotrebiteľa - zákon č. 108/2024 Z. z. o ochrane spotrebiteľa a o zmene a doplnení niektorých zákonov a inými príslušnými právnymi predpismi.
1.1.18. Záujemca – zmluvná strana Dohody, ktorá je rovnomenne označená aj v Dohode.
1.1.19. Zmluva – Zmluva o prevode vlastníckeho práva k Nehnuteľnosti alebo Nájomná zmluva na Nehnuteľnosť medzi Záujemcom a treťou osobou.
1.1.20. Zmluva o prevode vlastníckeho práva k Nehnuteľnosti – akákoľvek odplatná alebo bezodplatná zmluva, výsledkom ktorej je prevod vlastníckeho práva k Nehnuteľnosti alebo prevod obchodného podielu alebo majetkovej účasti v spoločnosti, ktorá je vlastníkom Nehnuteľnosti.
2. VŠEOBECNÉ USTANOVENIA
2.1. VOP upravujú práva a povinnosti Sprostredkovateľa a Záujemcu v súvislosti so sprostredkovaním kúpy, predaja, nájmu nehnuteľností, vyplývajúce z uzatvorenej Dohody. 
2.2. Záujemca zároveň uzavretím Dohody potvrdzuje, že mal ešte pred uzavretím Dohody možnosť pre svoju potrebu uložiť tieto VOP v elektronickej podobe pomocou prístupového zariadenia, pomocou ktorého sa pripojil k internetovým stránkam Sprostredkovateľa, a to z internetových stránok Sprostredkovateľa www.vahoreal.sk. Sprostredkovateľ zároveň zasiela tieto VOP e-mailom Záujemcovi.
2.3. Ak je Záujemcom fyzická osoba – spotrebiteľ, právny vzťah medzi Sprostredkovateľom a Záujemcom sa riadi Dohodou, VOP, Občianskym zákonníkom a Zákonom o ochrane spotrebiteľa. 
2.4. Ak je Záujemcom právnická osoba, právny vzťah medzi Sprostredkovateľom a Záujemcom sa riadi Dohodou, VOP a Obchodným zákonníkom. 
2.5. Ak sa ďalej hovorí o plnení povinností z Dohody, zahŕňa to aj plnenie povinností uvedených v týchto VOP. Odchylné ustanovenia uvedené priamo v Dohode majú prednosť pred obsahom týchto VOP. Uzavretím Dohody Záujemca vyjadruje súhlas s týmito VOP a potvrdzuje, že sa s nimi oboznámil. 
2.6. Dohodu možno uzavrieť v slovenskom jazyku. Akákoľvek komunikácia so Sprostredkovateľom musí byť vedená v slovenskom jazyku. 
2.7. Tieto VOP sú neoddeliteľnou súčasťou Dohody. Právne vzťahy založené Dohodou sa riadia ustanoveniami Dohody, týmito VOP a príslušnými právnymi predpismi. V prípade rozporov medzi Dohodou a VOP má prednosť Dohoda.
3. VŠEOBECNÉ POVINNOSTI SPROSTREDKOVATEĽA
3.1. Sprostredkovateľ sa zaväzuje obstarať Záujemcovi za províziu uzavretie Zmluvy v súlade s podmienkami ustanovenými v Dohode.
3.2. Sprostredkovateľ je povinný pri svojej činnosti postupovať s odbornou starostlivosťou a v súlade s právnymi predpismi Slovenskej republiky.
3.3. Sprostredkovateľ je povinný bez zbytočného odkladu oznamovať Záujemcovi všetky dôležité skutočnosti súvisiace so sprostredkovaním, najmä skutočnosti, ktoré môžu ovplyvniť rozhodnutie Záujemcu uzavrieť Zmluvu.
3.4. Rozsah služieb, ktoré poskytuje Sprostredkovateľ Záujemcovi, je uvedený v Dohode.
3.5. Sprostredkovateľ zodpovedá Záujemcovi - spotrebiteľovi za vady Realitných služieb. 
3.6. Sprostredkovateľ nezodpovedá Záujemcovi za splnenie záväzkov tretích osôb z uzavretých Zmlúv.
4. POVINNOSTI SPROSTREDKOVATEĽA PRI SPROSTREDKOVANÍ PREDAJA ALEBO PRENÁJMU NEHNUTEĽNOSTI
4.1. Sprostredkovateľ je povinný aktívne vyhľadávať tretie osoby, ktoré majú záujem uzavrieť so Záujemcom Zmluvu.
4.2. Sprostredkovateľ je povinný zverejniť ponuku Nehnuteľnosti v elektronických a/alebo tlačených inzertných médiách. Výber inzertných médií určuje Sprostredkovateľ. Sprostredkovateľ je taktiež povinný propagovať Nehnuteľnosť aj ďalšími spôsobmi dohodnutými so Záujemcom.
4.3. Strany sa dohodli, že v prípade ponuky Nehnuteľnosti na predaj bude Sprostredkovateľ Nehnuteľnosť ponúkať za cenu požadovanú Záujemcom, pripočítajúc províziu Sprostredkovateľa tak, ako bude stanovená v Dohode. V prípade ponuky Nehnuteľnosti na prenájom bude Sprostredkovateľ Nehnuteľnosť ponúkať za cenu požadovanú Záujemcom (mesačného nájomného pripočítajúc Záujemcom požadovanú cenu energií tak, ako to bude stanovené v Dohode)
4.4. Sprostredkovateľ sa v prípade prevzatia kľúčov od Nehnuteľnosti zaväzuje:
a) kľúče starostlivo opatrovať a chrániť pred stratou, poškodením, odcudzením alebo zničením,
b) pri návšteve Nehnuteľnosti dbať o poriadok v Nehnuteľnosti,
c) navštevovať Nehnuteľnosť iba v súvislosti s vykonávaním činností podľa Dohody, pričom je povinný dbať na to, aby počas návštevy/ obhliadky nevznikla na Nehnuteľnosti a/ alebo majetku Záujemcu v Nehnuteľnosti žiadna škoda,
d) pri každom odchode Nehnuteľnosť starostlivo uzamknúť a zabezpečiť ju proti neoprávnenému zásahu.
4.5. Prevzatie kľúčov potvrdia Strany v preberacom protokole.
5. POVINNOSTI SPROSTREDKOVATEĽA PRI SPROSTREDKOVANÍ KÚPY ALEBO NÁJMU NEHNUTEĽNOSTI
5.1. Sprostredkovateľ je povinný aktívne vyhľadávať tretie osoby – vlastníkov Nehnuteľnosti, ktoré majú záujem uzavrieť so Záujemcom Zmluvu.
5.2. Strany sa dohodli, že v prípade záujmu o kúpu Nehnuteľnosti bude Sprostredkovateľ hľadať Nehnuteľnosť za Záujemcom požadovanú cenu tak, ako bola stanovená v Dohode a v prípade záujmu o nájom Nehnuteľnosti bude Sprostredkovateľ hľadať Nehnuteľnosť za Záujemcom požadovanú cenu (mesačného) nájomného vrátane ceny energií tak, ako bola stanovená v Dohode.
6. VŠEOBECNÉ POVINNOSTI ZÁUJEMCU
6.1. Záujemca sa zaväzuje Sprostredkovateľovi zaplatiť províziu vtedy, ak bola Zmluva uzatvorená s pričinením Sprostredkovateľa tak, ako to vyplýva z Dohody.
6.2. Záujemca je povinný bez zbytočného odkladu  písomne oznamovať Sprostredkovateľovi všetky dôležité skutočnosti súvisiace so sprostredkovaním, najmä skutočnosti, ktoré môžu ovplyvniť rozhodnutie Záujemcu uzavrieť Zmluvu. Za písomnú formu sa podľa tohto bodu považuje aj komunikácia prostredníctvom emailu. 
6.3. Záujemca je povinný poskytnúť Sprostredkovateľovi nevyhnutne potrebnú súčinnosť na dosiahnutie predmetu Dohody.
6.4. Záujemca je povinný na vyžiadanie Sprostredkovateľa odovzdať Sprostredkovateľovi všetky dokumenty a podklady, ktoré Sprostredkovateľ potrebuje na splnenie predmetu Dohody.
7. POVINNOSTI ZÁUJEMCU PRI SPROSTREDKOVANÍ PREDAJA ALEBO PRENÁJMU NEHNUTEĽNOSTI
7.1. Záujemca je povinný sprístupniť Nehnuteľnosť pre tretie osoby, ktoré prejavili záujem o osobnú obhliadku Nehnuteľnosti. Záujemca je zároveň povinný na vyžiadanie predložiť Sprostredkovateľovi všetky dokumenty, z ktorých vyplýva oprávnenie Záujemcu disponovať s Nehnuteľnosťou.
7.2. Záujemca je povinný umožniť prístup do Nehnuteľnosti Maklérovi, znalcom a iným odborne zameraným osobám, a umožniť im vykonanie všetkých úkonov, ktoré sú nevyhnutné na získanie požadovaných informácií o Nehnuteľnosti.
7.3. [bookmark: _Ref194500114]Ak bolo Stranami dohodnuté Výhradné sprostredkovanie, Záujemca sa zaväzuje, že počas doby trvania Výhradného sprostredkovania neuzavrie zmluvu o sprostredkovaní, sprostredkovateľskú zmluvu, zmluvu o obstaraní predaja veci ani žiadnu inú obdobnú zmluvu, ktorej predmetom by bolo sprostredkovanie prevodu vlastníckeho práva k Nehnuteľnosti alebo prenájmu Nehnuteľnosti. 
7.4. Ak Sprostredkovateľ vykoná obhliadku Nehnuteľnosti s treťou osobou, ktorá bola Záujemcovi už skôr predstavená (napr. iným sprostredkovateľom), je Záujemca povinný o tom Sprostredkovateľa písomne informovať (napr. protokolom o vykonanej obhliadke), a to bezodkladne, najneskôr na prvej obhliadke tretej osoby so Sprostredkovateľom. V opačnom prípade platí, že tretia osoba je Záujemcovi neznáma.
8. POVINNOSTI ZÁUJEMCU PRI SPROSTREDKOVANÍ KÚPY ALEBO NÁJMU NEHNUTEĽNOSTI
8.1. Ak Sprostredkovateľ vykoná so Záujemcom obhliadku Nehnuteľnosti, ktorá bola Záujemcovi už skôr predstavená inou osobou (napr. iným sprostredkovateľom), je Záujemca povinný o tom Sprostredkovateľa písomne informovať (napr. na protokole o vykonanej obhliadke), a to bezodkladne, najneskôr na prvej obhliadke so Sprostredkovateľom, v opačnom prípade platí, že Nehnuteľnosť je Záujemcovi neznáma.
9. VŠEOBECNÉ USTANOVENIA O PROVÍZII
9.1. Sprostredkovateľovi vzniká nárok na províziu v deň podpisu Zmluvy alebo v iných prípadoch uvedených v týchto VOP.
9.2. Provízia je splatná pri podpise Zmluvy. 
9.3. Akékoľvek vzájomné splatné finančné nároky, ktoré medzi Stranami vzniknú, možno jednostranne započítať. Sprostredkovateľ je výslovne oprávnený uspokojiť svoj nárok na províziu z prostriedkov rezervačného poplatku podľa Rezervačnej zmluvy, ak tento bol zložený do úschovy Sprostredkovateľa treťou osobou (záujemcom o predaj/kúpu alebo nájom/prenájom nehnuteľnosti) na základe Rezervačnej zmluvy.
9.4. Platba provízie sa uskutočňuje bezhotovostným platobným stykom alebo v hotovosti. Záujemca je oprávnený vyplatiť províziu v hotovosti len oprávnenej osobe Sprostredkovateľa. 
9.5. Sprostredkovateľ má nárok na províziu aj za predpokladu, že k podpisu Zmluvy došlo po skončení platnosti Dohody, ak k uzavretiu Zmluvy došlo v súvislosti s činnosťou Sprostredkovateľa.

10. PROVÍZIA PRI SPROSTREDKOVANÍ PREDAJA ALEBO PRENÁJMU NEHNUTEĽNOSTI
10.1. Ak je predmetom sprostredkovania predaj alebo prenájom Nehnuteľnosti, výška provízie Sprostredkovateľa je určená v Dohode. 
10.2. Ak dôjde k zníženiu Záujemcom požadovanej ceny za predaj alebo prenájom Nehnuteľnosti pod sumu uvedenú v Dohode, ostáva Sprostredkovateľovi nárok na províziu zachovaný, a to vo výške ako je určená Dohode, ak sa Strany nedohodli inak. 
10.3. Sprostredkovateľ má nárok na províziu aj v prípade, ak Záujemca uzavrie bez ďalšej súčinnosti Sprostredkovateľa Zmluvu s treťou osobou, ktorú mu označil Sprostredkovateľ ako osobu vhodnú na uzavretie takejto Zmluvy (napr. tak, že s touto osobou vykonal obhliadku Nehnuteľnosti). Sprostredkovateľovi vzniká nárok na províziu rovnako v prípade, ak Záujemca uzavrie Zmluvu s osobou, ktorá je majetkovo alebo personálne prepojená s osobou, ktorú mu označil Sprostredkovateľ ako osobu vhodnú na uzavretie takejto Zmluvy. Sprostredkovateľovi vzniká nárok na províziu aj v prípade, ak Záujemca uzavrie Zmluvu s osobou, ktorá je blízkou osobou k osobe, ktorú označil Sprostredkovateľ ako osobu vhodnú na uzavretie takejto Zmluvy.
11. PROVÍZIA PRI SPROSTREDKOVANÍ KÚPY ALEBO NÁJMU NEHNUTEĽNOSTI
11.1. Ak je predmetom sprostredkovania kúpa alebo nájom Nehnuteľnosti, výška provízie Sprostredkovateľa je určená v Dohode.
11.2. Sprostredkovateľ má nárok na províziu aj v prípade, ak Záujemca uzavrie bez ďalšej súčinnosti Sprostredkovateľa Zmluvu s treťou osobou, ktorú mu označil Sprostredkovateľ ako osobu vhodnú na uzavretie takejto Zmluvy (napr. tak, že s touto osobou vykonal obhliadku Nehnuteľnosti vo vlastníctve tejto osoby). Sprostredkovateľovi vzniká nárok na províziu rovnako v prípade, ak Záujemca uzavrie Zmluvu s osobou, ktorá je majetkovo alebo personálne prepojená s osobou, ktorú mu označil Sprostredkovateľ ako osobu vhodnú na uzavretie takejto Zmluvy. Sprostredkovateľovi vzniká nárok na províziu aj v prípade, ak Záujemca uzavrie Zmluvu s osobou, ktorá je blízkou osobou k osobe, ktorú označil Sprostredkovateľ ako osobu vhodnú na uzavretie takejto Zmluvy.
11.3. V prípade sprostredkovania kúpy alebo nájmu Nehnuteľnosti ostáva nárok na províziu Sprostredkovateľovi zachovaný aj v prípade, ak Záujemca uzavrie Zmluvu na takú Nehnuteľnosť, ktorá mu bola predstavená Sprostredkovateľom, hoci jej parametre sú odlišné od tých, ktoré Záujemca ako požadované uviedol Sprostredkovateľovi alebo boli definované v Dohode.
12. REKLAMÁCIA
12.1. Záujemca, ktorý je spotrebiteľom, môže uplatniť reklamáciu v ktorejkoľvek prevádzkarni Sprostredkovateľa. Reklamáciou je uplatnenie zodpovednosti za vady služby. Uplatniť reklamáciu je Záujemca povinný ihneď, ako sa o vade poskytnutej službe dozvie.
12.2. Sprostredkovateľ pri uplatnení reklamácie vydá bezodkladne Záujemcovi potvrdenie. Ak je reklamácia uplatnená prostredníctvom prostriedkov diaľkovej komunikácie (e-mailom), Sprostredkovateľ  doručí Záujemcovi potvrdenie o prijatí uplatnenej reklamácie ihneď. Ak potvrdenie o uplatnení reklamácie nie je možné doručiť ihneď, doručí ho Sprostredkovateľ bez zbytočného odkladu, najneskôr však spolu s dokladom o vybavení reklamácie. Potvrdenie o uplatnení reklamácie Sprostredkovateľ nemusí doručovať, ak má Záujemca možnosť preukázať uplatnenie reklamácie inak. Sprostredkovateľ o vybavení reklamácie vydá písomný doklad najneskôr do 30 dní odo dňa uplatnenia reklamácie. Ak Sprostredkovateľ reklamáciu zamietne, Záujemcovi oznámi dôvody odmietnutia zodpovednosti za vady služby písomne. Po márnom uplynutí lehoty na vybavenie reklamácie má právo od Dohody odstúpiť. Vybavením reklamácie nie je dotknuté právo Záujemcu na náhradu škody.
13. DORUČOVANIE A KOMUNIKÁCIA
13.1. Písomnosti sa doručujú druhej Strane na adresu alebo email uvedený v Dohode, prípadne na inú adresu, ktorú táto Strana výslovne uviedla ako doručovaciu adresu. Za deň doručenia písomnosti sa považuje deň, kedy adresát písomnosť prevzal alebo deň, kedy adresát odmietol písomnosť prevziať, alebo deň, kedy sa písomnosť vrátila odosielateľovi ako nedoručená. E-mailová správa sa považuje za doručenú v nasledujúci deň po jej odoslaní, ak nie je preukázaný skorší dátum doručenia.
13.2. Komunikácia medzi Stranami prebieha prednostne e-mailom (na adresy uvedené v Dohode) alebo telefonicky. Druhou Stranou vyjadrený súhlas v e-mailovej správe sa považuje za doplnenie alebo zmenu Dohody. 
13.3. Výpoveď nie je možné doručovať elektronickými komunikačnými prostriedkami.
13.4. Strana, ktorá zmenila svoju adresu alebo email, je povinná bez zbytočného odkladu informovať druhú Stranu o takejto zmene. 
14. ZÁNIK DOHODY
14.1. Dohoda zaniká splnením jej predmetu, dohodou strán, písomnou výpoveďou, zánikom Sprostredkovateľa bez právneho nástupcu, alebo spôsobom uvedeným vo VOP alebo v zákone.
14.2. V prípade, ak si Strany v Dohode dojednali Nevýhradné sprostredkovanie, je každá zo strán Dohody oprávnená Dohodu kedykoľvek písomne vypovedať.
14.3. V prípade, ak si Strany v Dohode dojednali Výhradné sprostredkovanie, môže niektorá zo Strán túto Dohodu vypovedať najskôr po uplynutí doby, na ktorú bolo Výhradné sprostredkovanie dojednané, a pred uplynutím tejto doby iba v prípade, ak je Sprostredkovateľ preukázateľne nečinný.
14.4. Výpoveď je účinná dňom doručenia písomnej výpovede druhej Strane Dohody, príp. neskorším dňom, ak je vo výpovedi uvedený neskorší deň.
15. OZNÁMENIE V SÚVISLOSTI S UZATVÁRANÍM ZMLUVY PROSTRIEDKAMI KOMUNIKÁCIE NA DIAĽKU, AK JE ZÁUJEMCOM SPOTREBITEĽ
Sprostredkovateľ  Záujemcovi, ktorý je spotrebiteľom, v súlade so Zákonom o ochrane spotrebiteľa oznamuje, že:
15.1. Náklady na použitie prostriedkov komunikácie na diaľku sa pri použití týchto prostriedkov pri uzatváraní Dohody nelíšia od základnej sadzby (t. j. Záujemca hradí len náklady na internetové pripojenie alebo telefonické spojenie podľa zmluvy uzavretej s jeho poskytovateľom internetového pripojenia, alebo s jeho telefónnym operátorom alebo prípadné náklady na poštovú prepravu, ak si Sprostredkovateľ neúčtuje žiadne ďalšie platby).
15.2. Prípadná povinnosť zaplatiť zálohu, províziu alebo podobnú platbu sa vyžaduje podľa konkrétnych podmienok uvedených v Dohode, pričom Záujemca je v priebehu rokovania o uzavretí Dohody na takúto povinnosť (ak existuje) vždy upozornený.
15.3. Provízia je uvedená s DPH, ak je Sprostredkovateľ platiteľom DPH. 
15.4. Záujemca má právo odstúpiť od Dohody uzavretej prostriedkami komunikácie na diaľku v lehote 14 dní od uzavretia. 
15.5. Lehota sa počíta tak, že ak posledný deň lehoty pripadne na sobotu, nedeľu alebo sviatok, je posledným dňom lehoty najbližší nasledujúci pracovný deň. Lehota na odstúpenie od Dohody sa považuje za zachovanú, ak Záujemca najneskôr v posledný deň lehoty odošle oznámenie o odstúpení od Dohody Sprostredkovateľovi.
15.6. Záujemca môže odstúpiť od Dohody uzavretej na diaľku alebo od Dohody uzavretej mimo prevádzkových priestorov Sprostredkovateľa aj pred začatím plynutia lehoty na odstúpenie od Dohody.
15.7. Záujemca môže odstúpiť od Dohody len vo vzťahu ku konkrétnej Realitnej službe alebo konkrétnym Realitným službám, ak Sprostredkovateľ na základe Dohody uzavretej na diaľku alebo Dohody uzavretej mimo prevádzkových priestorov Sprostredkovateľa dodal alebo poskytol viacero Realitných služieb. Záujemca však nemôže odstúpiť od Dohody, ak došlo k úplnému poskytnutiu Realitnej služby alebo poskytovanie Realitnej služby začalo pred uplynutím lehoty na odstúpenie od Dohody s výslovným súhlasom Záujemcu a Záujemca vyhlásil, že bol riadne poučený o tom, že vyjadrením súhlasu stráca právo na odstúpenie od Dohody po úplnom poskytnutí realitnej služby, ak je podľa Dohody Záujemca povinný zaplatiť províziu.
15.8. Záujemca nie je povinný uvádzať dôvod odstúpenia (Záujemca je oprávnený odstúpiť od Dohody bez uvedenia dôvodu). Záujemca je však povinný špecifikovať Dohodu, od ktorej odstupuje, a to uvedením čísla Dohody alebo dátumu uzavretia Dohody.
15.9. Záujemca môže odstúpiť od Dohody formou jednostranného právneho úkonu (napr. listom zaslaným prostredníctvom prevádzkovateľa poštových služieb alebo e-mailom) voči Sprostredkovateľovi, a to na adresu Obchodné meno konkrétneho Sprostredkovateľa, Kollárova 26, 917 01 Trnava alebo na email: vahoreal@vahoreal.sk. Záujemca môže uplatniť právo na odstúpenie od Dohody aj v podobe zápisu na inom trvanlivom médiu a ak bola Dohoda uzavretá ústne, na uplatnenie práva Záujemcu na odstúpenie od zmluvy postačuje akékoľvek jednoznačne formulované vyhlásenie Záujemcu, ktoré vyjadruje vôľu Záujemcu odstúpiť od Dohody. Záujemca môže na odstúpenie od Dohody použiť aj vzorový formulár poskytnutý Sprostredkovateľom, ktorý je k dispozícii na internetovej stránke Sprostredkovateľa www.vahoreal.sk, nie je to však jeho povinnosť.
15.10. Ak Záujemca, v súlade s predchádzajúcimi odsekmi upravujúcimi právo Záujemcu na odstúpenie od Dohody, v prípade Dohody uzavretej prostredníctvom prostriedkov komunikácie na diaľku odstúpi od Dohody, Sprostredkovateľ vráti Záujemcovi všetky platby prijaté od Záujemcu vrátane nákladov na dodanie (s výnimkou dodatočných nákladov, ktoré vznikli v dôsledku Záujemcom zvoleného spôsobu doručenia odlišného od najlacnejšieho spôsobu štandardného dodania ponúkaného Sprostredkovateľom). Platby budú vrátené do 14 dní od momentu, keď je Sprostredkovateľovi doručené odstúpenie od Dohody zo strany Záujemcu. Na vrátenie peňazí Sprostredkovateľ použije rovnaký platobný prostriedok, ktorý Záujemca použil na vykonanie pôvodnej transakcie, pokiaľ sa Strany nedohodnú inak. V žiadnom prípade tým Záujemcovi nevzniknú ďalšie náklady.
15.11. Sprostredkovateľ neposkytuje ďalšie interné postupy mimosúdneho riešenia sťažností Záujemcu v prípade, že Záujemca nesúhlasí so spôsobom vybavenia odstúpenia od zmluvy.
16. OCHRANA OSOBNÝCH ÚDAJOV
Čo sú osobné údaje? Ktoré osobné údaje o Dotknutej osobe spracúva Sprostredkovateľ a ako ich získava? 
16.1. Osobný údaj je akákoľvek informácia, na základe ktorej možno identifikovať Dotknutú osobu ako fyzickú osobu, alebo ktorá je pre Dotknutú osobu špecifická.
16.2. Získavanie a spracúvanie osobných údajov je zo strany Sprostredkovateľa nevyhnutné najmä preto, aby mohol:
a) uzavrieť Dohodu so Záujemcom,
b) pripraviť Zmluvu medzi Záujemcom a treťou osobou,
c) plniť zákonné povinnosti,
d) chrániť oprávnené záujmy Sprostredkovateľa.
16.3. Sprostredkovateľ nespracúva osobitné kategórie osobných údajov podľa článku 9 ods. 1 GDPR, ale len bežné osobné údaje ako meno a priezvisko, dátum narodenia, rodné číslo, rodné priezvisko, emailová adresa, telefónne číslo, číslo bankového účtu atď.
16.4. Konkrétny rozsah osobných údajov, ktoré Sprostredkovateľ získava od Dotknutej osoby a následne spracúva, závisí od toho, o aký typ dotknutej osoby ide.
16.5. Vo väčšine prípadov Sprostredkovateľovi poskytuje osobné údaje priamo Dotknutá osoba.
Aké kategórie osobných údajov Sprostredkovateľ spracúva, na aké účely a na akom právnom základe? Ako dlho uchováva osobné údaje? Je poskytnutie osobných údajov povinné alebo dobrovoľné?   

	
	
Účel spracúvania

	
Právny základ spracúvania

	
Dotknutá osoba
	
Doba uchovávania
	
Povinnosť/dobrovoľnosť poskytnutia osobných údajov

	1
	Plnenie Dohody uzavretej so Záujemcom
	článok 6 ods. 1. písm. b) GDPR (plnenie zmluvy, ktorej zmluvnou stranou je dotknutá osoba)

	Záujemca
	Doba trvania Dohody a uplynutie doby po skončení Dohody potrebnej za účelom realizácie práv a povinností vyplývajúcich z Dohody.
	Poskytnutie osobných údajov je dobrovoľné. Ak osobné údaje v potrebnom rozsahu nebudú poskytnuté, nebude možné plniť Dohodu.
 

	
	
	článok 6 ods. 1. písm. f) GDPR (náš oprávnený záujem uzavrieť zmluvu so zákazníkom – právnickou osobou, ako aj komunikovať s kontaktnými osobami našich zákazníkov) 

	fyzické osoby konajúce za alebo v mene našich zákazníkov – právnických osôb, ako aj kontaktné osoby našich zákazníkov 
	
	

	2
	Plnenie povinností vyplývajúcich zo zákona č. 297/2008 Z. z. o ochrane pred legalizáciou príjmov z trestnej činnosti a o ochrane pred financovaním terorizmu (ďalej len „AML zákon“)
	článok 6 ods. 1. písm. c) GDPR (plnenie zákonnej povinnosti)
	Záujemcovia a tretie osoby, ktoré uzavreli spolu Zmluvu, vrátane fyzických osôb (podnikateľov), fyzických osôb oprávnených konať v mene Záujemcu alebo tretej osoby ak ide o právnickú , splnomocnení zástupcovia našich zákazníkov a osoby oprávnené konať v ich  mene, koneční užívatelia výhod Záujemcu alebo tretej osoby
	5 rokov po skončení zmluvného vzťahu so Záujemcom, alebo aj dlhšie, ak o to písomne požiada finančná spravodajská jednotka v súlade s AML zákonom
	Poskytnutie osobných údajov je povinné – ide o zákonnú požiadavku podľa AML zákona.

	3
	Vedenie predzmluvných rokovaní s osobami, ktoré majú záujem uzavrieť Zmluvu so Záujemcom 
	článok 6 ods. 1. písm. f) GDPR ( oprávnený záujem Sprostredkovateľa prijať opatrenia smerujúce k uzavretiu zmluvy medzi Záujemcom a treťou osobou –, ako aj komunikovať s kontaktnými osobami tretích osôb) 

	Tretie osoby, ktoré majú záujem uzavrieť Zmluvu so Záujemcom (fyzické osoby alebo fyzické osoby - podnikatelia)
	Do uzavretia Zmluvy alebo momentu povolenia vkladu vlastníckeho práva do katastra nehnuteľností. 

Maximálne však 1 rok od poskytnutia údajov.
	Poskytnutie osobných údajov je dobrovoľné. 

Ak osobné údaje v potrebnom rozsahu nebudú poskytnuté, nebude možné dosiahnuť účel Zmluvy. 

	4
	Vedenie účtovníctva
	článok 6 ods. 1. písm. c) GDPR (plnenie zákonnej povinnosti)
	fyzické osoby, ktorých osobné údaje sú uvedené v  účtovných dokladoch vedených Sprostredkovateľom (napr. fyzické osoby – podnikatelia, členovia štatutárnych orgánov právnickej osoby atď.)
	10 rokov
	Poskytnutie osobných údajov je povinné a vyplýva  z príslušných právnych predpisov z oblasti daní a účtovníctva.

	5
	Ochrana právnych nárokov Sprostredkovateľa
	článok 6 ods. 1 písm. f) GDPR (oprávnený záujem uplatňovať a chrániť právne nároky Sprostredkovateľa)
	osoby, voči ktorým si Sprostredkovateľ uplatňuje akýkoľvek právny nárok a osoby, ktoré si uplatňujú akýkoľvek právny nárok voči Sprostredkovateľovi

	Až do mimosúdneho urovnania sporu alebo pokiaľ v danej právnej veci nebude rozhodnuté právoplatným rozhodnutím súdu alebo iného príslušného orgánu.
	Poskytnutie osobných údajov je dobrovoľné. Avšak, spravidla už osobné údaje spracúvame na základe existencie predchádzajúceho právneho vzťahu s Dotknutou osobou.

	6
	Zasielanie reklamného newsletteru
	článok 6 ods. 1. písm. a) GDPR (súhlas dotknutej osoby)
	Dotknuté osoby, ktoré si vyžiadali zasielanie reklamného newsletteru, resp. súhlasili s jeho zasielaním.
	Doba trvania súhlasu.
	Poskytnutie osobných údajov je dobrovoľné. Ak osobné údaje nebudú poskytnuté, reklamný newsletter nebude možno zaslať.

	7
	Archivácia
	článok 6 ods. 1. písm. c) GDPR (plnenie zákonnej povinnosti)
	Dotknuté osoby uvedené v registratúrnych záznamoch.
	Ako to vyžaduje príslušný zákon v závislosti od typu dokumentu.
	Ide o ďalšie spracúvanie osobných údajov pôvodne poskytnutých na iný účel, ktoré je zlučiteľné s pôvodným účelom spracúvania. 



Komu môže byť osobné údaje poskytnuté?
16.6. Sprostredkovateľ nezverejňuje osobné údaje Dotknutej osoby. Sprostredkovateľ nesprístupňuje ani neposkytuje osobné údaje Dotknutej osoby žiadnym subjektom s výnimkou tých, ktoré sú uvedené nižšie. 
a) realitným Maklérom Sprostredkovateľa,
b) zamestnancom Sprostredkovateľa,
c) advokátovi za účelom prípravy alebo posúdenia Zmluvy (napríklad na prípravu kúpnej zmluvy), prípadne na vykonanie autorizácie Zmluvy,
d) notárovi za účelom prípravy notárskej zápisnice alebo banke za účelom prípravy vinkulácie,
e) znalcovi za účelom vypracovania znaleckého posudku alebo energetického certifikátu na Nehnuteľnosť,
f) finančnému sprostredkovateľovi za účelom sprostredkovania úveru na nadobudnutie Nehnuteľnosti,
g) spolupracujúcej realitnej kancelárii, ktorá zastupuje druhú zmluvnú stranu v spoločnom obchodnom prípade,
h) príslušnému okresnému úradu (katastrálnemu odboru) pri podaní návrhu na zápis do katastra Nehnuteľností,
i) iným osobám, ak si tým Sprostredkovateľ plní povinnosť, ktoré mu vyplývajú z príslušných právnych predpisov, prípadne zo zákonných požiadaviek orgánov verejnej moci. Medzi takéto kategórie príjemcov patria rôzne orgány verejnej moci, vrátane orgánov príslušných na výkon kontroly nad činnosťou Sprostredkovateľa, prípadne ďalšie oprávnené subjekty v súvislosti s archiváciou dokumentov.
j) iným osobám za účelom uplatňovania si zákonných nárokov Sprostredkovateľa alebo účinnej obrany voči nárokom vzneseným voči Sprostredkovateľovi. Medzi takéto kategórie príjemcov partia najmä súdy (vrátane rozhodcov a rozhodcovských súdov), exekútori, notári, prekladatelia, prípadne  iné príslušné orgány verejnej moci.
Aké práva má Dotknutá osoba?
16.7. Dotknutá osoba môže počas spracúvania jej osobných údajov uplatňovať rôzne práva uvedené nižšie. Tieto práva môže uplatniť vyplnením online formulára alebo emailom na vahoreal@vahoreal.sk. O spôsobe vybavenia žiadosti bude Dotknutú osobu informovať Sprostredkovateľ v lehote 30 dní od jej doručenia. V odôvodnených prípadoch môže byť táto lehota predĺžená až na 60 dní, o čom Sprostredkovateľ bude Dotknutú osobu informovať vopred.
Dotknutá osoba má právo:
a) na prístup k jej osobným údajom podľa článku 15 GDPR,
b) na opravu podľa článku 16 GDPR,
c) na vymazanie (právo na zabudnutie) podľa článku 17 GDPR,
d) na obmedzenie spracúvania podľa článku 18 GDPR,
e) na prenosnosť údajov podľa článku 20 GDPR,
f) namietať podľa článku 21 GDPR,
g) odvolať súhlas podľa článku 7 ods. 3 GDPR,
h) podať sťažnosť podľa článku 77 GDPR.
Prenos osobných údajov do tretích krajín alebo medzinárodným organizáciám
16.8. Cezhraničný prenos osobných údajov Dotknutej osoby do tretích krajín mimo EÚ a/alebo Európskeho hospodárskeho priestoru, alebo medzinárodnej organizácii štandardne nezamýšľame.
Existencia automatizovaného rozhodovania vrátanie profilovania 
16.9. Pri činnosti Sprostredkovateľ nedochádza k automatizovaným rozhodnutiam uskutočňovaným na základe profilovania.

17. ZÁVEREČNÉ USTANOVENIA
17.1. Dohoda sa uzatvára na čas uvedený v jej záverečných ustanoveniach, pričom nadobúda platnosť a účinnosť dňom podpisu oboma Stranami.
17.2. Dohoda je vyhotovená v písomnej forme. Akékoľvek zmeny a dodatky v Dohode je možné vykonať iba po dohode Strán a výlučne v písomnej podobe.
17.3. Záujemca berie na vedomie, že jeho osobné údaje sú spracované v súlade so zákonom č. 18/2018 Z.z. o ochrane osobných údajov a o zmene a doplnení niektorých zákonov.
17.4. Záujemca udeľuje svoj súhlas na použitie všeobecných údajov o Nehnuteľnosti a fotodokumentácie Nehnuteľnosti za účelom inzercie v tlačených médiách, internete a pod.
17.5. VOP sú neoddeliteľnou súčasťou Dohody uzavretej medzi Sprostredkovateľom a Záujemcom, a sú pre obe Strany záväzné. Právne vzťahy vyplývajúce z Dohody sa spravujú VOP účinnými v čase uzatvorenia Dohody.
17.6. Ak by sa niektoré ustanovenie VOP stalo vo vymedzenom rozsahu neplatné alebo neúčinné, ostatné ustanovenia VOP zostávajú v platnosti v plnom rozsahu. Strany sa v takom prípade zaväzujú nahradiť príslušné ustanovenie VOP platným ustanovením, ktoré bude obsahovo najbližšie neplatnému alebo neúčinnému ustanoveniu.
17.7. Dohoda a VOP sa v celom rozsahu spravujú právnym poriadkom Slovenskej republiky.
17.8. Sprostredkovateľ nenesie zodpovednosť za stratený zisk ani za priamu alebo nepriamu škodu alebo ujmu spôsobenú použitím informácií uvedených na internetovej stránke Sprostredkovateľa alebo inej stránke kde Sprostredkovateľ prezentoval Nehnuteľnosť. 
17.9. V prípade porušenia podstatných zmluvných povinností nesie Sprostredkovateľ zodpovednosť voči Záujemcovi – podnikateľovi len za škodu, ktorá vznikla úmyselným zavinením alebo hrubou nedbanlivosťou Sprostredkovateľa, jeho štatutárnych orgánov alebo zamestnancov. V prípade porušenia nepodstatných zmluvných povinností nesie Sprostredkovateľ zodpovednosť voči Záujemcovi len za škodu spôsobenú zavinením Sprostredkovateľa, jeho štatutárnych orgánov alebo zamestnancov a nezodpovedá za stratený zisk. V oboch prípadoch nesie Sprostredkovateľ zodpovednosť za škodu do výšky škody, ktorú bolo možné predvídať pri uzatváraní Dohody, najviac však do výšky dvojnásobku provízie, ktorej sa porušenie povinností Sprostredkovateľa týka (táto suma sa považuje za maximálnu predvídateľnú výšku škody, ktorá mohla Záujemcovi vzniknúť). Vylučuje sa pritom povinnosť Sprostredkovateľa nahradiť Záujemcovi škodu, ktorú nebolo možné odôvodnene predvídať v čase uzavretia Dohody. Týmto nie sú dotknuté žiadne zákonné ani iné zmluvné ustanovenia, ktoré by zakladali zodpovednosť Sprostredkovateľa za škodu v menšom rozsahu, keď ustanovenie v predchádzajúcich vetách obmedzuje zodpovednosť Sprostredkovateľa za škodu, ale nesnaží sa ju rozšíriť nad rámec zákona alebo nad rámec iných zmluvných ustanovení. Akákoľvek škoda spôsobená v súvislosti s Dohodou sa nahrádza v peniazoch.
17.10. Záujemca súhlasí s tým, že Sprostredkovateľ je oprávnený postúpiť akékoľvek svoje pohľadávky voči Záujemcovi na tretiu osobu. Záujemca – podnikateľ je oprávnený postúpiť akékoľvek svoje pohľadávky voči Sprostredkovateľovi na tretiu osobu len s predchádzajúcim výslovným písomným súhlasom Sprostredkovateľa.
17.11. Vzájomné spory medzi Sprostredkovateľom a Záujemcom budú riešiť všeobecné súdy Slovenskej republiky. 
17.12. V prípade, že dôjde k zrušeniu právnych predpisov uvedených v týchto VOP, zmluvný vzťah medzi Sprostredkovateľom a Záujemcom sa riadi týmito VOP v rozsahu, ktorý pripúšťajú právne predpisy, ktoré zrušené právne predpisy nahradia.
17.13. Dozor nad plnením povinností Sprostredkovateľa podľa zákona č. 108/2024 Z. z., o ochrane spotrebiteľa a o zmene a doplnení niektorých zákonov vykonáva Slovenská obchodná inšpekcia, so sídlom Bajkalská 21/A, 827 99 Bratislava.
17.14. Záujemca, ktorý je spotrebiteľom, má právo požiadať Sprostredkovateľa o nápravu, ak nie je spokojný so spôsobom, ktorým Sprostredkovateľ vybavil jeho reklamáciu, alebo ak sa domnieva, že Sprostredkovateľ porušil jeho práva. Ak Sprostredkovateľ odpovie na túto žiadosť zamietavo alebo na ňu neodpovie do 30 dní od jej odoslania, Záujemca má právo podať návrh na začatie alternatívneho riešenia sporu subjektu alternatívneho riešenia sporov (ďalej len subjekt ARS) podľa zákona 391/2015 Z.z. ARS subjektami sú orgány a oprávnené právnické osoby podľa §3 zákona 391/2015 Z.z. Návrh môže Záujemca podať spôsobom určeným podľa §12 Zákona 391/2015 Z.z. Alternatívne riešenie sporov môže využiť len Záujemca – fyzická osoba, ktorá pri uzatváraní a plnení Dohody nekoná v rámci predmetu svojej podnikateľskej činnosti, zamestnania alebo povolania. Pre viac informácií o ARS navštívte: https://www.soi.sk/sk/alternativne-riesenie-spotrebitelskych-sporov.soi alebo https://www.mhsr.sk/obchod/ochrana-spotrebitela/alternativne-riesenie-spotrebitelskych-sporov-1/zoznam-subjektov-alternativneho-riesenia-spotrebitelskych-sporov-1?csrt=9804384715543466088. 
VOP nadobúdajú účinnosť 1.6.2025

